ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 2/2546เรื่อง หลักเกณฑ์และวิธีการในการจัดทําและส่งรายงาน และการเปิดเผยข้อมูลเกี่ยวกับการจัดการกองทุนส่วนบุคคล(ฉบับที่ 2) อาศัยอํานาจตามความในข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคลลงวันที่ 4 เมษายน พ.ศ. 2543 และข้อ 20 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคลลงวันที่ 4 เมษายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 4/2544 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล(ฉบับที่ 3) ลงวันที่ 2 กุมภาพันธ์ พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ ข้อ 1 ให้ยกเลิกนิยามคําว่า "ผู้รับฝากทรัพย์สิน" และคําว่า "บริษัทนายหน้า" ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 33/2544 เรื่อง หลักเกณฑ์และวิธีการในการจัดทําและส่งรายงาน และการเปิดเผยข้อมูลเกี่ยวกับการจัดการกองทุนส่วนบุคคล ลงวันที่ 27 สิงหาคม พ.ศ. 2544ข้อ 2 ให้เพิ่มนิยามคําว่า "แฟ้มข้อความ" และคําว่า "ระบบรับส่งการรายงานธุรกิจกองทุนส่วนบุคคลและกองทุนสํารองเลี้ยงชีพ" ระหว่างบทนิยามคําว่า "บริษัทจัดการ" และคําว่า "นายจ้าง" ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 33/2544 เรื่อง หลักเกณฑ์และวิธีการในการจัดทําและส่งรายงาน และการเปิดเผยข้อมูลเกี่ยวกับ การจัดการกองทุนส่วนบุคคล ลงวันที่ 27 สิงหาคม พ.ศ. 2544 ""แฟ้มข้อความ" หมายความว่า การจัดเก็บข้อมูลโดยการบันทึกข้อมูลนั้นในรูปแบบอิเล็กทรอนิกส์ (electronic file) "ระบบรับส่งการรายงานธุรกิจกองทุนส่วนบุคคลและกองทุนสํารองเลี้ยงชีพ" หมายความว่า ระบบงานที่สํานักงานกําหนดให้ใช้สําหรับส่งแฟ้มข้อความผ่านเครือข่ายระหว่างสํานักงานกับบริษัทจัดการ (ระบบ Private Fund and Provident Fund Reporting System)" ข้อ 3 ให้ยกเลิกความในข้อ 3 และข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 33/2544 เรื่อง หลักเกณฑ์และวิธีการในการจัดทําและส่งรายงาน และการเปิดเผยข้อมูลเกี่ยวกับการจัดการกองทุนส่วนบุคคล ลงวันที่ 27 สิงหาคม พ.ศ. 2544 และให้ใช้ความต่อไปนี้แทน"ข้อ 3 ในการจัดการกองทุนส่วนบุคคลที่มิใช่กองทุนสํารองเลี้ยงชีพ ให้บริษัทจัดการจัดทําข้อมูลการลงทุนของกองทุนส่วนบุคคลทุกกองทุนเป็นรายเดือนในรูปแบบแฟ้มข้อความ โดยใช้ข้อมูลของวันที่หนึ่งของเดือนถึงวันสุดท้ายของเดือน ทั้งนี้ แฟ้มข้อความดังกล่าวต้องมีลักษณะตามแบบแฟ้มข้อความ "pf 1000.txt" ที่แนบท้ายประกาศนี้ และให้บริษัทจัดการส่งแฟ้มข้อความนั้นผ่านระบบรับส่งการรายงานธุรกิจกองทุนส่วนบุคคลและกองทุนสํารองเลี้ยงชีพให้สํานักงานภายในวันที่สิบห้าของเดือนถัดไป ให้บริษัทจัดการจัดทํารายงานข้อมูลตามวรรคหนึ่งในรูปเอกสารโดยให้เป็นไปตามแบบที่แนบท้ายประกาศนี้ โดยให้จัดส่งรายงานดังกล่าวให้สํานักงานภายในกําหนดระยะเวลาเดียวกับการส่งแฟ้มข้อความตามวรรคหนึ่ง ข้อ 4 ในการจัดการกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการจัดทําข้อมูลดังต่อไปนี้ในรูปแบบแฟ้มข้อความ โดยแฟ้มข้อความดังกล่าวต้องมีลักษณะตามแบบที่แนบท้ายประกาศนี้ และให้บริษัทจัดการส่งแฟ้มข้อความนั้นผ่านระบบรับส่งการรายงานธุรกิจกองทุนส่วนบุคคลและกองทุนสํารองเลี้ยงชีพ(1) ข้อมูลการลงทุนของกองทุนสํารองเลี้ยงชีพทุกกองทุน ให้จัดทําตามแบบแฟ้มข้อความ "pvd 1000.txt" (2) ข้อมูลรายได้ ค่าใช้จ่าย และการเปลี่ยนแปลงส่วนของสมาชิกและนายจ้าง ให้จัดทําตามแบบแฟ้มข้อความ "pvd 2000.txt" (3) ข้อมูลรายละเอียดการจัดการกองทุนสํารองเลี้ยงชีพ ให้จัดทําตามแบบแฟ้มข้อความ"pvd 3000.txt" การจัดทําแฟ้มข้อความตาม (1) และ (2) ให้จัดทําเป็นรายเดือน โดยใช้ข้อมูลของวันที่หนึ่งของเดือนถึงวันสุดท้ายของเดือน และจัดส่งให้สํานักงานภายในวันที่ยี่สิบของเดือนถัดไป สําหรับแฟ้มข้อความตาม (3) ให้จัดทําเป็นรายไตรมาสโดยใช้ข้อมูล ณ วันสุดท้ายของแต่ละไตรมาส และจัดส่งให้สํานักงานภายในวันที่ยี่สิบของเดือนแรกถัดจากเดือนสุดท้ายของแต่ละไตรมาส ให้บริษัทจัดการจัดทํารายงานข้อมูลตามวรรคหนึ่งในรูปเอกสารโดยให้เป็นไปตามแบบที่แนบท้ายประกาศนี้ โดยให้จัดส่งรายงานดังกล่าวให้สํานักงานภายในกําหนดระยะเวลาเดียวกับการส่งแฟ้มข้อความตามวรรคสอง" ข้อ 4 ให้เพิ่มความต่อไปนี้เป็นข้อ 4/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 33/2544 เรื่อง หลักเกณฑ์และวิธีการในการจัดทําและส่งรายงานและการเปิดเผยข้อมูลเกี่ยวกับการจัดการกองทุนส่วนบุคคล ลงวันที่ 27 สิงหาคม พ.ศ. 2544 "ข้อ 4/1 บริษัทจัดการต้องจัดให้มีระบบเก็บรักษาข้อมูลสํารองของแฟ้มข้อความที่ส่งให้สํานักงานไว้อย่างน้อยหนึ่งปีนับแต่วันที่ส่งแฟ้มข้อความดังกล่าวต่อสํานักงาน" ข้อ 5 ประกาศนี้ให้ใช้บังคับตั้งแต่วันที่ 1 มีนาคม พ.ศ. 2546 เป็นต้นไป ประกาศ ณ วันที่ 12 กุมภาพันธ์ พ.ศ. 2546 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์